CELEX: 62018TN0335
Language: lt
Date: 2018-05-31 00:00:00
Title: Byla T-335/18: 2018 m. gegužės 31 d. pareikštas ieškinys byloje Mubarak ir kt. / Taryba

201807060491993942018/C 259/653352018TC25920180723LT01LTINFO_JUDICIAL20180531484922Byla T-335/18: 2018 m. gegužės 31 d. pareikštas ieškinys byloje Mubarak ir kt. / Taryba
   
 ---documentbreak--- C2592018LT4820120180531LT00654824922018 m. gegužės 31 d. pareikštas ieškinys byloje Mubarak ir kt. / Taryba
   
   (Byla T-335/18)2018/C 259/65Proceso kalba: anglų
      Šalys
   
   
      Ieškovai: Gamal Mohamed Hosni Elsayed Mubarak (Kairas, Egiptas), Alaa Mohamed Hosni Elsayed Mubarak (Kairas), Heidy Mahmoud Magdy Hussein Rasekh (Kairas), Khadiga Mahmoud El Gammal (Kairas), atstovaujami QC B. Kennelly, baristerio J. Pobjoy, solisitorių G. Martin ir C. Enderby Smith
   
      Atsakovė: Europos Sąjungos Taryba
   
      Reikalavimai
   
   Ieškovai Bendrojo Teismo prašo:
   
            —
         
         
            panaikinti 2018 m. kovo 21 d. Tarybos sprendimą (BUSP) 2018/466, kuriuo iš dalies keičiamas Sprendimas 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte, ir 2018 m. kovo 21 d. Tarybos įgyvendinimo reglamentą (ES) 2018/465, kuriuo įgyvendinamas Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte, tiek, kiek jie taikomi ieškovams,
         
      
            —
         
         
            pripažinti, kad 2011 m. kovo 21 d. Tarybos sprendimo 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms atsižvelgiant į padėtį Egipte, 1 straipsnio 1 dalis ir 2011 m. kovo 21 d. Tarybos reglamento (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte, 2 straipsnio 1 dalis yra netaikytinos tiek, kiek jos susijusios su ieškovais, ir
         
      
            —
         
         
            nurodyti Tarybai padengti ieškovų bylinėjimosi išlaidas.
         
      
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi trimis pagrindais.
   
            1.
         
         
            Pirmasis ieškinio pagrindas susijęs su tuo, kad Taryba padarė vertinimo klaidą, kai nusprendė, jog buvo įvykdytas ieškovų įtraukimo į Sprendimo 1 straipsnio 1 dalį ir Reglamento 2 straipsnio 1 dalį kriterijus.
         
      
            2.
         
         
            Remiantis antruoju ieškinio pagrindu tvirtinama, kad Sprendimo 1 straipsnio 1 dalis ir Reglamento 2 straipsnio 1 dalis yra neteisėti, nes a) jie neturi tinkamo teisinio pagrindo ir (arba) b) jais pažeidžiamas proporcingumo principas.
         
      
            3.
         
         
            Remiantis trečiuoju ieškinio pagrindu tvirtinama, kad dėl to, jog Taryba manė, kad teismo procesais Egipte užtikrinamos pagrindinės žmogaus teisės, buvo pažeistos ieškovų teisės pagal ESS 6 straipsnį, siejamą su jos 2 ir 3 straipsniais, ir pagal Europos Sąjungos pagrindinių teisių chartijos 47 ir 48 straipsnius.